കെ സി വേണുഗോപാലിന്റെ ഇടപെടലില് സ്വാഭാവികമെന്ന് വിധിയെഴുതിയ മരണം കൊലപാതകമെന്ന് തെളിഞ്ഞു മരുഭൂമിയിലെ മലയാളി ബൈക് റേസറുടെ ദുരൂഹ മരണത്തിന്റെ പിന്നാമ്ബുറങ്ങള് ജയ്സാല്മേര്: www.kasargodvartha.com 05.11.2021 മൂന്ന് വര്ഷങ്ങള്ക്ക് മുമ്ബ് രാജസ്ഥാനിലെ ജയ്സാല്മേറിലെ മരുഭൂമിയില് അന്താരാഷ്ട്ര ബൈക് റൈഡറും കണ്ണൂര് സ്വദേശിയുമായ അസ്ബാഖ് മോനെ 34 മരിച്ച നിലയില് കണ്ടെത്തുന്നു. പരിശീലന ഓട്ടത്തിനിടെ മരുഭൂമിയില് വച്ച് അസ്ബാഖിന് വഴിതെറ്റിയെന്നും നിര്ജലീകരണം മൂലമാണ് മരിച്ചതെന്നുമായിരുന്നു എല്ലാവരും കരുതിയത്. ഒപ്പമുണ്ടായിരുന്ന ഭാര്യ സുമേര പര്വേസും അസ്ബാഖിന്റെ സുഹൃത്തുക്കളും ഇക്കാര്യം ആവര്ത്തിച്ചു. അവര് മരണത്തില് ദുരൂഹത പ്രകടിപ്പിക്കുകയും ചെയ്തില്ല. സ്വാഭാവിക മരണമായി പൊലീസ് റിപോര്ട് നല്കി.വീട്ടില് നിന്നും അകന്ന് കഴിഞ്ഞിരുന്ന അസ്ബാഖ് പ്രണയിച്ചാണ് പഠാനിയായ സുമേര പര്വേസിനെ വിവാഹം കഴിച്ചത്. ദുബൈയിലെ ബാങ്ക് ഉദ്യോഗം വിട്ട് ബൈക് റൈസിംഗില് കമ്ബം കയറി അസ്ബാഖ് ബെംഗ്ളൂറിലെത്തി. ആര്ടി നഗറിലായിരുന്നു താമസം. 2018 ഓഗസ്റ്റിലാണ് ജയ്സാല്മേറിലെത്തിയത്. അസ്ബാഖിന്റെ ഭാര്യ, സുഹൃത്തുക്കളായ സഞ്ജയ്, വിശ്വാസ്, നീരജ്, സാബിക്, സന്തോഷ് എന്നിവരും ഒപ്പം ഉണ്ടായിരുന്നു. ഓഗസ്റ്റ് 18 ന് വിജനമായ സ്ഥലത്താണ് അസ്ബാഖിന്റെ മൃതദേഹം കണ്ടെത്തിയത്.എന്നാല് അസ്ബാഖിന്റെ സഹോദരനും മാതാവിനും ഇതൊരു സാധാരണ മരണമായി കരുതാന് ആവുമായിരുന്നില്ല. അവര് യഥാര്ഥ വസ്തുതകള് കണ്ടെത്താന് തന്നെ തീരുമാനിച്ചു. പക്ഷെ അപരിചത നാട്, എതിരാളികള് പ്രബലര്. സഹായത്തിനായി പലരെയും സമീപിച്ചെങ്കിലും ഒന്നും സംഭവിച്ചില്ല. പരിശ്രമങ്ങള് പരാജയപ്പെടുമോ എന്ന അവസ്ഥ. ആ സമയത്താണ് എ ഐ സി സി ജനറല് സെക്രടറിയും എംപിയുമായ കെ സി വേണുഗോപാലിന്റെ സഹായ ഹസ്തം ലഭിക്കുന്നത്.കേസ് തേഞ്ഞുമാഞ്ഞു പോകുമോയെന്ന് കരുതിയ ഘട്ടത്തിലാണ് അസ്ബാഖിന്റെ സഹോദരനും മാതാവും കെ സി വേണുഗോപാല് എംപിയെ കാണാന് പോയത്. അമ്മയുടെ നിര്യാണത്തെ തുടര്ന്ന് വേണുഗോപാല് മാതമംഗലത്തെ വീട്ടിലുണ്ടായിരുന്നു. അമ്മ മരിച്ച സമയമായിട്ടു പോലും കെ സി ഇവരുടെ പരാതികള് ശ്രദ്ധാപൂര്വം കേട്ടു. ഉടന് തന്നെ അദ്ദേഹം രാജസ്ഥാന് പൊലീസിലെ ഉയര്ന്ന ഉദ്യോഗസ്ഥനും മലയാളിയുമായ ബിജു ജോര്ജ് ജോസഫിനെ വിളിച്ച് കാര്യങ്ങള് ധരിപ്പിച്ചു. പിന്നീട് ജയ്സാല്മേറിലെത്തി അസ്ബാഖിന്റെ സഹോദരന് ബിജുവിനെ നേരിട്ടു കണ്ടു. അദ്ദേഹം ജയ്സാല്മേര് എസ്പി ആയ അജയ് സിങ്ങിനെ വിളിച്ചതോടെയാണു കേസ് അന്വേഷണം ഊര്ജിതമായത്. പോസ്റ്റ് മോര്ടെം റിപോര്ടില് അസ്ബാഖിന്റെ പുറത്ത് ചതവുള്ളതായി കണ്ടെത്തി. മൃതദേഹം ഉണ്ടായതിന് സമീപത്തായി പോറല് പോലും അസ്ബാഖിന്റെ ബൈകും ഉണ്ടായിരുന്നു. ഇത് നിര്ണായകമായി. എസ് പി പറയുന്നതിങ്ങനെ: പ്രതികള് ചെയ്ത തെറ്റുകളിലൊന്ന് അസ്ബാഖിന്റെ കഴുത്ത് ഒടിഞ്ഞതിന് ശേഷം അവര് ബൈക് അതിന്റെ സ്റ്റാന്ഡില് ശരിയായി പാര്ക് ചെയ്തു എന്നതാണ്. സെര്വികല് കശേരുക്കള് ഒടിഞ്ഞാല് അത് മരണമോ പക്ഷാഘാതമോ ഉണ്ടാക്കുമെന്ന് ഒരു മെഡികല് ബോര്ഡ് പറഞ്ഞു. ഒരു വ്യക്തിക്ക് നീങ്ങാന് കഴിയുന്നില്ലെങ്കില്, അയാള്ക്ക് എങ്ങനെ ബൈക് സ്റ്റാന്ഡില് പാര്ക് ചെയ്യാനാവും. ഇത് കൊലപാതകമാണെന്ന ഞങ്ങളുടെ സംശയം സ്ഥിരീകരിച്ചു. ഇരുപത്തിയൊന്നാം നൂറ്റാണ്ടില് ആരെങ്കിലും പട്ടിണി കിടന്ന് മരിക്കുന്നത് എന്നെ അത്ഭുതപ്പെടുത്തി.കൂടാതെ, അസ്ബാഖിന്റെ വയറ്റില് ഭാഗികമായി ദഹിച്ച ഭക്ഷണം കണ്ടെത്തി. അതേസമയം പോസ്റ്റ് മോര്ടെം റിപോര്ട് പ്രകാരം മരണത്തിന് കാരണം കഴുത്തിലെ ബാഹ്യ മുറിവുകളാണ്. കൂടുതല് അന്വേഷിച്ചപ്പോള്, അസ്ബാഖിന്റെ ഭാര്യയുമായുള്ള ബന്ധത്തെക്കുറിച്ച് അറിഞ്ഞു. കൂടാതെ സഞ്ജയുമായുള്ള വഴക്കും. മരിച്ചയാള്ക്ക് ഭാര്യയുമായി പല കാര്യങ്ങളിലും തര്ക്കമുണ്ടായിരുന്നുവെന്ന് കണ്ടെത്തി ഭാര്യയും സുഹൃത്തുക്കളും ചേര്ന്ന് നടത്തിയ കൊലപാതകമാണെന്ന് ഇതെന്ന് പൊലീസ് കണ്ടെത്തി. അതിന് ശേഷം കൊലപാതകക്കുറ്റം ചുമത്തി ജയ്സാല്മേര് പൊലീസ് സെപ്റ്റംബര് 22 ന് അസ്ബാഖിന്റെ സുഹൃത്തുക്കളായ സഞ്ജയ്, വിശ്വാസ് എന്നിവരെ ബെംഗ്ളൂറില് നിന്ന് അറസ്റ്റ് ചെയ്തു. കൊലപാതകത്തിന്റെ ഗൂഢാലോചനയില് അസ്ബാഖിന്റെ ഭാര്യ സുമേരയും സുഹൃത്തുക്കളായ നീരജ്, സാബിക്, സന്തോഷ് എന്നിവരും ഉള്പെട്ടിട്ടുണ്ടെന്നാണ് പൊലീസ് കണ്ടെത്തല്. ഒളിവിലുള്ള ഇവര്ക്ക് വേണ്ടി അന്വേഷണത്തിലാണ് പൊലീസ്. കെ സി വേണുഗോപാലിന്റെ ഇടപെടലുകള് ഉണ്ടായിരുന്നില്ലെങ്കില് എങ്ങുമെത്താതെ ഈ കേസ് അവസാനിക്കുമായിരുന്നു.